b'\n_START_ARTICLE_\nKangash\xc3\xa4kki\n_START_PARAGRAPH_\nKangash\xc3\xa4kki on kyl\xc3\xa4 Uuraisten kunnassa, Keski-Suomessa. Kangash\xc3\xa4kiss\xc3\xa4 on noin 870 asukasta. Kangash\xc3\xa4kin postinumero on 41290. Kangash\xc3\xa4kki on Uuraisten kunnan it\xc3\xa4isin kyl\xc3\xa4 ja rajoittuu valtatiehen 4. Kangash\xc3\xa4kin naapurikyl\xc3\xa4t ovat \xc3\x84\xc3\xa4nekoskella sijaitsevat Honkola ja Koivistonkyl\xc3\xa4 ja Laukaan puolella Vehni\xc3\xa4. Kangash\xc3\xa4kin osia ovat muun uassa Kangash\xc3\xa4kki, Savimaa, Visala, Rantala, Vellil\xc3\xa4, Hirvaskyl\xc3\xa4 ja Puntavuori.\n_START_SECTION_\nSijainti ja et\xc3\xa4isyydet\n_START_PARAGRAPH_\nKangash\xc3\xa4kki on Uuraisten kunnan it\xc3\xa4isin kyl\xc3\xa4kunta ja on siten Uuraisten, \xc3\x84\xc3\xa4nekosken ja Laukaan rajalla. Kangash\xc3\xa4kist\xc3\xa4 on matkaa itse Uuraisten kirkonkyl\xc3\xa4lle noin 15 km, \xc3\x84\xc3\xa4nekoskelle 10 km, Jyv\xc3\xa4skyl\xc3\xa4n lentoasemalle 13 km ja Jyv\xc3\xa4skyl\xc3\xa4\xc3\xa4n 30 km. Helsinkiin ja Ouluun matkaa kestyy kumpaankin noin 300 km.\n_START_SECTION_\nKulkuyhteydet\n_START_PARAGRAPH_\nKulkuyhteydet joukkoliikenteell\xc3\xa4 ovat hyv\xc3\xa4t, johtuen sijainnista nelostien varrella. Jyv\xc3\xa4skyl\xc3\xa4\xc3\xa4n ja \xc3\x84\xc3\xa4nekoskelle p\xc3\xa4\xc3\xa4see arkena ja sunnuntaina noin 20 kertaa p\xc3\xa4iv\xc3\xa4ss\xc3\xa4, Jyv\xc3\xa4skyl\xc3\xa4n lentoasemalle noin 5 kertaa p\xc3\xa4iv\xc3\xa4ss\xc3\xa4, Suolahteen 3 kertaa p\xc3\xa4iv\xc3\xa4ss\xc3\xa4, Uuraisille 2 kertaa p\xc3\xa4iv\xc3\xa4ss\xc3\xa4 ja Haapam\xc3\xa4elle kerran p\xc3\xa4iv\xc3\xa4ss\xc3\xa4. Lis\xc3\xa4ksi yhteyksi\xc3\xa4 Helsinkiin ja Ouluun on useita kertoja p\xc3\xa4iv\xc3\xa4ss\xc3\xa4 ja Rovaniemelle kerran p\xc3\xa4iv\xc3\xa4ss\xc3\xa4. Liikenteen hoitaa p\xc3\xa4\xc3\xa4asiassa Jyv\xc3\xa4skyl\xc3\xa4n liikenne, Keski-Suomen liikenne, Pohjolan matka ja Eskelisen Lapin linjat.\n_START_SECTION_\nPalvelut\n_START_PARAGRAPH_\nKangash\xc3\xa4kiss\xc3\xa4 palvelee peruskoulu, joka kattaa esiopetuksen ja luokat 1-6, yl\xc3\xa4asteen opiskelijat kuljetetaan Uuraisille. Kyl\xc3\xa4ll\xc3\xa4 on Parma-betonitehdas. Siell\xc3\xa4 sijaitsee my\xc3\xb6s Aki Palsanm\xc3\xa4en huutokauppa.'